Reĝlando de la du Sicilioj

La Reĝlando de la du Sicilioj aŭ Reĝlando de ambaŭ Sicilioj, itale Regno delle Due Sicilie, napole Regno d’’e Ddoje Sicilie, sicilie Regnu dî Dui Sicili estis reĝlando, kiu ampleksis la insulon Sicilio kaj la sudan parton de la itala duoninsulo. Ĝi ricevis tiun nomon dum la Viena Kongreso en 1816 kaj ekzistis ĝis 1860, kiam Giuseppe Garibaldi konkeris ĝin por la ekestanta Italio.

La regantoj de la du Sicilioj estis el la burbona dinastio. Antaŭ la Viena Kongreso la regno jam ekzistis kiel persona unio inter la du reĝlandoj de Napolo kaj de Sicilio. La du reĝlandoj havis komunan reganton kun kelkaj interrompoj jam ekde 1504, kaj kontinue almenaŭ de 1734, kiam Karlo la 3-a de Burbono eniris en Napolon. Kiel limlokon inter la du partoj oni konsideris la lumturon de Mesino; Sicilio nomiĝis "trans-lumtura", la duoninsula parto "cis-lumtura".

Post la konkero fare de Garibaldi, je la  okazis plebiscito, kiu decidis aliĝon al Italio. La partopreno en tiu plebiscito tamen estis tre malgranda, kaj la voĉdona sekreteco ne estis certigita.

La lasta reĝo, Francisko la 2-a, retiriĝis en ekzilon en Romo. Pri la historia esplorado ĉi-koncerna okupiĝas ankaŭ anoj de la Movado novburbona.

 Reĝoj de Napolo kaj Sicilio 
Antaŭ la Viena Kongreso la regno jam ekzistis kiel persona unio inter la du reĝlandoj de Napolo kaj de Sicilio.
(Nekompleta) listo de reĝoj de la du reĝlandoj:
 ...
 1734–1759 Karlo la 7-a (Napolo) = Karlo la 5-a (Sicilio) = Karlo la 3-a (Hispanio)
 1759–1816 Ferdinando la 4-a (Napolo) = Ferdinando la 3-a (Sicilio), fariĝis poste reĝo Ferdinando la 1-a de la du Sicilioj

 Listo de reĝoj de la Reĝlando de la du Sicilioj 
Ĉiuj el la burbona dinastio.
 1816–1825 Ferdinando la 1-a (Du Sicilioj), reĝo
 1825–1830 Francisko la 1-a (Du Sicilioj), filo de la antaŭa, reĝo
 1830–1859 Ferdinando la 2-a (Du Sicilioj), filo de la antaŭa, reĝo
 1859–1860 Francisko la 2-a (Du Sicilioj), filo de la antaŭa, reĝo

En 1860 la Reĝlando de la du Sicilioj ĉesis ekzisti, kaj ekregis Giuseppe Garibaldi por la ekestanta Italio.



Sicilioj
Kategorio:Historio de Sicilio
Kategorio:Historio de Kampanio
Sicilioj
Kategorio:Administraj unuoj fonditaj en 1730-1739
Kategorio:Aperis en 1738
Kategorio:Administraj unuoj malfonditaj en 1861